**Ministru kabineta rīkojuma projekta "Par Ilzi Cīruli" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar likuma “Par Valsts ieņēmumu dienestu” 4. panta pirmo daļu Valsts ieņēmumu dienesta ģenerāldirektora kandidatūru pēc finanšu ministra ieteikuma uz pieciem gadiem apstiprina Ministru kabinets.Lai atbilstoši likuma “Par Valsts ieņēmumu dienestu” 4. panta pirmajai daļai apstiprinātu Ilzes Cīrules kandidatūru iecelšanai Valsts ieņēmumu dienesta ģenerāldirektora amatā, ir sagatavots Ministru kabineta rīkojums “Par Ilzi Cīruli”.  |
| 2. | Pašreizējā situācija un problēmas | 2016. gada 6. septembrī oficiālajā izdevumā “Latvijas Vēstnesis” tika izsludināts atkārtots pretendentu konkurss uz Valsts ieņēmumu dienesta ģenerāldirektora amatu. Valsts kancelejā tika saņemti 19 pieteikumi uz izsludināto vakanci.Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Finanšu ministres D. Reiznieces-Ozolas izveidotā Valsts ieņēmumu dienesta ģenerāldirektora amata pretendentu vērtēšanas komisija pieņēma lēmumu ieteikt finanšu ministrei pretendenti I. Cīruli virzīt iecelšanai Valsts ieņēmumu dienesta ģenerāldirektora amatā. I. Cīrule ir pretendente, kas vislabāk atbilst Valsts ieņēmumu dienesta ģenerāldirektora amata aprakstā izvirzītajām prasībām, ieguva visaugstāko vērtējumu pretendentu vērtēšanas mutiskajā daļā un vadības kompetenču novērtēšanā.I. Cīrulei ir maģistra grāds uzņēmumu un organizācijas vadīšanā. Viņai ir ilggadēja vadības pieredze apdrošināšanas uzņēmumos “Balta” un “Gjensidige Baltic”, tai skaitā apdrošināšanas akciju sabiedrības “Balta” valdes locekļa amatā.  |
| 3. | Projekta izstrādē iesaistītās institūcijas | Finanšu ministrija un Valsts kanceleja. Ar finanšu ministres 2016. gada 31. augusta rīkojumu Nr. 433 “Par atkārtotu pretendentu konkursu uz Valsts ieņēmumu dienesta ģenerāldirektora amatu” izveidotajā pretendentu vērtēšanas komisijā iekļauti pārstāvji no Valsts kancelejas, Finanšu ministrijas, Tieslietu ministrijas un Valsts kases. Papildus kā pretendentu vērtēšanas procesa novērotāji piedalījās Latvijas Tirdzniecības un rūpniecības kameras, Latvijas Darba devēju konfederācijas un Lauksaimnieku organizāciju sadarbības padomes pārstāvji. |
| 4. | Cita informācija | Nav  |

Anotācijas II, III, IV, V, VI un VII sadaļa - projekts šīs jomas neskar.

Finanšu ministre Dana Reizniece-Ozola

02.11.2016. 16:50

309

Liepiņa, 67082935

Liva.Liepina@mk.gov.lv